Olivia Newton-John

Olivia Newton-John (26. september 1948 Cambridge, Inglismaa – 8. august 2022 Santa Ynez, California, Ameerika Ühendriigid) oli neli Grammy auhinda pälvinud Briti-Austraalia pop- ja kantrilaulja ning filminäitleja. Ta oli neljakordne Grammy auhinna võitja, kelle karjääri jooksul olid viis tema hittlugu Billboard Hot 100 edetabelis esikohal ja veel kümme hitti samas edetabelis kümne parema hulgas. Olivia kaks albumit "If You Love Me, Let Me Know" (1974) ja "Have You Never Been Mellow" (1975) olid Billboard 200 edetabelis esikohal. Üksteist tema singlit (sealhulgas kaks plaatina) ja 14 tema albumit (sealhulgas kaks plaatina ja neli topeltplaatina) on tunnistanud kuldseteks Ameerika Ühendriikides Recording Industry Association of America (RIAA) poolt. Üle 100 miljoni plaadi müügiga maailmas on Newton-John üks edukamaid muusikaartiste 20. sajandi teisest poolest kuni tänapäevani. 1974. aasta Eurovisiooni lauluvõistlusel esindas ta Suurbritanniat lauluga "Long Live Love" ning sai seal neljanda koha. Briti avalikkus valis võistlusele selle loo kuue Newton-Johni laulu hulgast, mis ilmusid hiljem albumil "Long Live Love". 1978. aastal mängis Newton-John muusikalises filmis "Grease", mis oli 1978. aasta suurim kassahitt ning mille filmimuusikaalbum on endiselt üks maailma ostetumaid muusikaalbumeid (oli 1978. aastal 12 nädalat järjest edetabelis esikohal). Sellel on kaks suurt hittduetti kaasstaar John Travoltaga: "You're the One That I Want" (mis on üks kõigi aegade enimmüüdud singleid) ja "Summer Nights". Newton-Johnist sai teine naisartist (pärast Linda Ronstadti), kellel oli kaks singlit, "Hopelessly Devoted to You" ja "Summer Nights", samaaegselt Billboardi edetabelis esiviie hulgas. Newton-Johni esitus tõi talle esikoha People's Choice Awardi (avalikkuse ja fännide hääletus) lemmikfilminäitleja kategoorias. Ta nimetati Kuldgloobuse nominendiks kui parim naisnäitleja muusikafilmis ja 1979. aastal Oscarile lauluga "Hopelessly Devoted to You". Tema soolosalvestistest on aasta plaadi kategoorias Grammy võitnud "I Honestly Love You" (1974) ja "Physical" (1981). Newton-Johni suuremad hittsinglid on veel "If Not for You" (1971), "Let Me Be There" (1973), "If You Love Me (Let Me Know)" (1974), "Have You Never Been Mellow" (1975), "Sam" (1977), "Hopelessly Devoted to You" (samuti filmist "Grease"), "A Little More Love" (1978) ja laulud 1980. aasta filmist "Xanadu" "Magia" ja "Xanadu" (viimane koos Electric Light Orchestraga). Newton-John määrati kuninganna Elizabeth II poolt 1979. aasta Rahvaste Ühenduse uusaastaauhindade raames Briti impeeriumi ordu (OBE) liikmeks klassiga Officer (ohvitser) meelelahutustegevuse eest ja 2020. aasta samal autasustamisel anti talle Briti impeeriumi ordu (DBE) klass Dame Commander (komandör) heategevuse, vähiga seotud teadusuuringute korraldamise ja meelelahutuse eest. 2006. aastal sai ta Austraalia ordu liikmeks (AO) klassiga Officer ning 2019. aastal liikmeks (AC) klassiga Companion loomingulise töö, rinnavähi uuringute arendamise ja keskkonnahoidu parendava tegevuse eest. 2002. aastal võeti Newton-John Austraalia ARIA Hall of Fame'i liikmeks ja 2015. aastal Music Victoria Awardsi kuulsuste halli liikmeks. 2019. aasta detsembris ühinesid Newton-John ja Travolta kolmel teleotseülekandel "Meet 'n' Grease" Florida linnades Tampas, West Palm Beachis ja Jacksonville'is. 2021. aasta jaanuaris andis Newton-John välja viimase singli "Window in the Wall" – see oli ühtsusest kõnelev duett, mille ta salvestas koos tütre Chloe Lattanziga. Olivia Newton-John sündis Cambridge'is waleslase Brinley Newton-Johni (1914–1992) ja Irene Helene (1914–2003) peres. Tema emapoolne juudist vanaisa oli Nobeli auhinna laureaat füüsik Max Born, kes põgenes koos abikaasa ja lastega enne Teist maailmasõda Saksamaalt Suurbritanniasse, et pääseda natside tagakiusamise eest. Newton-Johni isa oli MI5 ohvitser, kes tegutses Bletchley Parkis projekti Enigma juures. Tema kuulus ka ohvitseride hulka, kes võttis Rudolf Heßi Teise maailmasõja ajal 1941. aastal, peale maandumist Šotimaal, vahi alla. Perekond emigreerus Austraaliasse Melbourne'i 1954. aastal. 1968. aastal kihlus Newton-John Bruce Welchiga, kes oli üks tema varasemaid produtsente, kuid ei abiellunud. 1973. aastal tutvus Newton-John Prantsuse Rivieras puhkamas olles Briti ärimehe Lee Krameriga, kellest sai nii tema uus elukaaslane kui ka mänedžer. Nad jäid paariks kuni 1979. aastani, Newton-John nimetas aga nende tormilist suhtet "üheks pikaks lahkuminekuks". Newton-John abiellus näitleja Matt Lattanziga 1984. aasta detsembris. Paar oli tutvunud neli aastat varem filmi "Xanadu" võtete ajal. Nad lahutasid 1995. aastal ning paar jäi sõpradeks. Ajakirja People andmeil ütlesid paarile lähedased inimesed, et lahkumineku võtmeteguriks oli lahknevus naise vaimsete huvide ja tema maisemate huvide vahel. Nende tütar Chloe Rose sündis 1986. aasta jaanuaris. Newton-John tutvus näitleja/operaatori Patrick McDermottiga aasta pärast tema lahutust Matt Lattanzist 1995. aastal. Nad olid koos üheksa aastat. Newton-John abiellus 21. juunil 2008 Peruus inkade vaimse tseremoonia käigus John Easterlingiga, millele järgnes üheksa päeva hiljem Floridas seaduslik tseremoonia. Pärast Ameerika Ühendriikidesse kolimist 1975. aastal asus Newton-John elama Californias Malibusse, kus talle kuulus 40 aastat mitmesugust kinnisvara, sealhulgas hobuserantšo ja rannamajad. 2009. aastal ostsid Newton-John ja teine abikaasa John Easterling 4,1 miljoni dollari eest uue kodu Floridas Jupiter Inletis. 1992. aastal haigestus Newton-John rinnavähki, mille ravi kulges algul edukalt. Temast sai hiljem rinnavähiuuringute ja muude terviseprobleemide eestkõneleja. 2008. aastal kogus ta raha, et aidata ehitada Austraalias Melbourne'is Olivia Newton-Johni vähi- ja tervisekeskust. 2013. aastal avaldas ta, et vahepeal ravinud ennast uuesti vähi kordumise vastu. 2017. aastal teatati, et vähk oli levinud tema luudesse ja arenenud IV staadiumisse. Newton-John kannatas metastaatiliste luukahjustuste tõttu suurt valu ja rääkis kanepiõli kasutamisest valu leevendamiseks. Ta oli ravikanepi kasutamise pooldaja. 8. augustil 2022 suri Newton-John oma kodus California osariigis Santa Barbara maakonnas Santa Ynezis 73-aastaselt vähki. "Till You Say You'll Be Mine" (1966) "If Not For You" (1971) "Banks Of The Ohio" (1971) "What Is Life" (1972) "Take Me Home, Country Roads" (1973) "Let Me Be There" (1973) "Long Live Love" (1974) "If You Love Me (Let Me Know)" (1974) "I Honestly Love You" (1974) "Have You Never Been Mellow" (1975) "Please Mr. Please" (1975) "Something Better To Do" (1975) "Let It Shine" / "He Ain't Heavy... He's My Brother" (1976) "Come On Over" (1976) "Don't Stop Believin'" (1976) "Every Face Tells A Story" (1976) "Compassionate Man" (1977) "Sam" (1977) "Making A Good Thing Better" (1977) "I Honestly Love You" (uus väljalase; 1977) "Sad Songs" (1977) "Jolene" (1978) "You're The One That I Want" (koos John Travoltaga; 1978) "Hopelessly Devoted To You" (1978) "Summer Nights" (koos John Travoltaga; 1978) "A Little More Love" (1979) "Deeper Than The Night" (1979) "Totally Hot" (1979) "Dancin' 'Round And 'Round" (1979) "I Can't Help It" (koos Andy Gibb'ga; 1980) "Magic" (1980) "Xanadu" (koos E.L.O.'ga; 1980) "Suddenly" (koos Cliff Richardiga; 1980) "Physical" (1981) "Make A Move On Me" (1982) "Landslide" (1982) "Heart Attack" (1982) "I Honestly Love You" (uus väljalase; 1983) "Tied Up" (1983) "Twist Of Fate" (1983) "Take A Chance" (koos John Travoltaga; 1983) "Livin' In Desperate Times" (1984) "Soul Kiss" (1985) "Toughen Up" (1986) "The Best Of Me" (koos David Fosteriga; 1986) "The Rumour" (1988) "Reach Out For Me" (1990) "Grease Megamix" (1990) "Grease Dream Mix" (1991) "I Need Love" (1992) "Deeper Than A River" (1992) "No Matter What You Do" (1994) "Had To Be" (koos Cliff Richardiga; 1995) "You're The One That I Want" (koos John Travoltaga; uus väljalase; 1998) "One Heart At A Time" (koos Garth Brooksi, Billy Deani, Faith Hilli, Neal McCoy', Michael McDonaldi, Victoria Shaw' ja Bryan White'ga; 1998) "I Honestly Love You" (uus salvestus; 1998) "Instrument of Peace" (2006) "Toomorrow" (soundtrack; 1970) "If Not For You" (1971) "Olivia" (1972) "Music Makes My Day" (1973) "Let Me Be There" (1973) "Long Live Love" (1974) "If You Love Me, Let Me Know" (1974) "Have You Never Been Mellow" (1975) "Clearly Love" (1975) "Come On Over" (1976) "Crystal Lady" (1976) "Don't Stop Believin'" (1976) "Making a Good Thing Better" (1977) "Olivia Newton-John's Greatest Hits" (1977) "Grease" (1978) "Totally Hot" (1979) "Xanadu" (1980) "Physical" (1981) "Olivia's Greatest Hits Vol. 2" (1982) "Two Of A Kind" (soundtrack; 1983) "Soul Kiss" (1985) "The Rumour" (1988) "Warm And Tender" (1989) "Back to Basics: The Essential Collection 1971–1992" (1992) "Gaia" (1994) "Back With A Heart" (1998) "Highlights from the Main Event" (1998) "One Woman's Live Journey" (2000) "Magic: The Very Best of Olivia Newton-John" (2001) "The Definitive Collection" (2001) "The Christmas Collection" (2001) "(2)" (2001) "Olivia – Best Of ONJ" (2003) "Indigo: Women of Song" (2004) "Stronger Than Before" (2005) "Gold" (2005) "Grace and Gratitude" (2006) "Funny Things Happen Down Under" (1965) "Toomorrow" (1970) "Grease" (1978) "Xanadu" (1980) "Two of a Kind" – "Kaks parajat" (1983) "A Mom For Christmas" (1990) "Madonna: Truth or Dare" (dokumentaal; 1991) "A Christmas Romance" (1994) "It's My Party" (1996) "Sordid Lives" (2000) "The Wilde Girls" (2001) All Music Guide to Country.Erlewine, Michael (1997). San Francisco. "Olivia Newton-John displays movie memorabilia in Newbridge". RTÉ News and Current Affairs. 25 July 2019 "Olivia Newton-John as Sandy Olsson – The Cast of 'Grease,' Then and Now". The Hollywood Reporter. Olivia Newton-John receives the Companion of the Order of Australia Thousands Of Fans Travel To See John Travolta And Olivia Newton-John Together At. Raven, Robin. Wolf, Emil (1995). "Recollections of Max Born". Astrophysics and Space Science. 227. "Olivia Newton-John on The Biography Channel". Merrymedia.co.uk. 3 February 200 "What You Never Knew About Olivia Newton-John. Nantwich, Meagan (6 September 2017). Showing Her Mettle – Olivia Newton-John Cover Smolowe, Jill (25 September 2000). "Olivia Newton-John Marries John Easterling – Twice!" Tan, Michelle (10 July 2008). "Olivia Newton-John Opens Up About Living With Stage 4 Cancer". Yahoo.  Olivia Newton-John – pildid, videod ja helifailid Wikimedia Commonsis Olivia Newton-John andmekogus IMDb (inglise)